
ROMÂNIA
JUDEȚUL SATU MARE
PRIMĂRIA COMUNAI CULCIU
CULCIU MARE, NR.234
TELEFON:0261-829-610
E-MAIL: primaria@primariaculciu.ro
Nr._______/________________	                                                                                                                                 
                                                                                                    
În baza HGR 1336/2022,
PRIMĂRIA COMUNEI CULCIU, CU SEDIUL ÎN CULCIU MARE, NR.234,
COMUNA CULCIU, JUDEȚUL SATU MARE,
 ORGANIZEAZĂ LA SEDIUL INSTITUȚIEI:
· concurs în vederea ocupării unui post contractual vacant de Asistent medical comunitar, debutant (COD COR 325301), pe perioadă nedeterminată, durata timpului de lucru: 
8 ore pe zi – 40 de ore pe săptămână;
	
I. CONDIȚII GENERALE DE PARTICIPARE: 
             Pentru participarea la concurs, candidaţii trebuie să îndeplinească următoarele condiţii generale, conform art. 35alin. (1) din HGR 1336/2022:
 a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii 53/2003-Codul muncii, republicată, cu modificările și completările ulterioare
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securității naționale, umanităţii, contra autorităţii, contra umanității, infracțiuni de corupție sau de serviciu, infracțiuni de fals contra infăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcțieicontractuale pentru care candidează, cu excepția situației în care a intervenit reabilitarea 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii
h) nu a comis infracțiuni prevăzute la art.1 alin. (2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art.35, alin.(1) lit. h) din HGR 1336/2022

II. CONDIŢII SPECIFICE DE PARTICIPARE:
1. Diplomă de bacalaureat
2. Studii de specialitate (după caz - absolvirea liceului sanitar, studii postliceale sanitare sau învățământ universitar în specializarea „asistență medicală“). 
3. Cerinţe specifice: Certificat de membru al O.A.M.G.M.A.M.R. și Aviz anual al O.A.M.G.M.A.M.R. 
4. Permis categoria B – reprezintă un avantaj însă nu constituie o condiție eliminatorie.

III. ATRIBUTIILE POSTULUI
 Atribuțiile asistentului medical comunitar conform Hotărârii Guvernului nr. 324/2019 pentru aprobarea Normelor metodologice privind organizarea, funcționarea și finanțarea activității de asistență medical sunt: 
· realizează catagrafia populaţiei din colectivitatea locală din punctul de vedere al determinanţilor stării de sănătate şi identifică gospodăriile cu persoanele vulnerabile şi/sau cu risc medico-social din cadrul comunităţii, cu prioritate copiii, gravidele, lăuzele şi femeile de vârstă fertilă; 
· identifică persoanele neînscrise pe listele medicilor de familie şi sprijină înscrierea acestora pe listele medicilor de familie; 
· semnalează medicului de familie persoanele vulnerabile din punct de vedere medical şi social care necesită acces la servicii de sănătate preventive sau curative şi asigură sau facilitează accesul persoanelor care trăiesc în sărăcie sau excluziune socială la serviciile medicale necesare, conform competenţelor profesionale; 
· participă în comunităţile în care activează la implementarea programelor naţionale de sănătate, precum şi la implementarea programelor şi acţiunilor de sănătate publică judeţene sau locale pe teritoriul colectivităţii locale, adresate cu precădere persoanelor vulnerabile din punct de vedere medical, social sau economic; 
· furnizează servicii de sănătate preventive şi de promovare a comportamentelor favorabile sănătăţii copiilor, gravidelor şi lăuzelor, cu precădere celor provenind din familii sau grupuri vulnerabile, în limita competenţelor profesionale; 
· furnizează servicii medicale de profilaxie primară, secundară şi terţiară membrilor comunităţii, în special persoanelor care trăiesc în sărăcie sau excluziune socială, în limita competentelor profesionale; 
· informează, educă şi conştientizează membrii colectivităţii locale cu privire la menţinerea unui stil de viaţă sănătos şi implementează sesiuni de educaţie pentru sănătate de grup, pentru promovarea unui stil de viaţă sănătos împreună cu personalul din cadrul serviciului de promovare a sănătăţii din cadrul D.S.P., iar pentru aspectele ce ţin de sănătatea mintală, împreună cu personalul din cadrul centrelor de sănătate mintală; 
· administrează tratamente, în limita competenţelor profesionale, conform prescripţiei medicului de familie sau a medicului specialist, cu respectarea procedurii de manipulare a deşeurilor medicale, respectiv depozitarea deşeurilor medicale rezultate din administrarea tratamentelor prescrise de medic; ţin evidenţa administrării manevrelor terapeutice, în limita competenţelor profesionale; 
· anunţă imediat medicul de familie sau Serviciul Judeţean de Ambulanţă atunci când identifică în teren un membru al comunităţii aflat într-o stare medicală de urgenţă; 
· identifică persoanele, cu precădere copiii diagnosticaţi cu boli pentru care se ţine o evidenţă specială, respectiv TBC, prematuri, anemici, boli rare etc., şi le îndrumă sau le însoţesc, după caz, la medicul de familie şi/sau serviciile de sănătate de specialitate; 
• supraveghează în mod activ bolnavii din evidenţele speciale - TBC, prematuri, anemici, boli rare etc. - şi participă la administrarea tratamentului strict supravegheat al acestora, în limita competenţelor profesionale; 
• realizează managementul de caz în cazul bolnavilor cu boli rare, în limita competenţelor profesionale, conform modelului de management de caz, adoptat prin ordin al ministrului sănătăţii, în termen de 180 de zile de la data intrării în vigoare a prezentelor norme metodologice; 
• supraveghează tratamentul pacienţilor cu tuberculoză şi participă la administrarea tratamentului strict supravegheat (DOT/TSS) al acestora, în limita competenţelor profesionale; 
• pentru pacienţii cu tulburări psihice contribuie la realizarea managementului de caz organizat de centrele de sănătate mintală din aria administrativ-teritorială, ca parte a echipei terapeutice, în limita competenţelor; identifică persoanele cu eventuale afecţiuni psihice din aria administrativ-teritorială, le informează pe acestea, precum şi familiile acestora asupra serviciilor medicale specializate de sănătate mintală disponibile şi monitorizează accesarea acestor servicii; notifică imediat serviciile de urgenţă (ambulanţă, poliţie) şi centrul de sănătate mintală în situaţia în care identifică beneficiari aflaţi în situaţii de urgenţă psihiatrică; monitorizează pacienţii obligaţi la tratament prin hotărâri ale instanţelor de judecată, potrivit prevederilor art. 109 din Legea nr. 286/2009 privind Codul penal, cu modificările şi completările ulterioare şi notifică centrele de sănătate mintală şi organele de poliţie locale şi judeţene în legătură cu pacienţii noncomplianţi; 
• identifică şi notifică autorităţilor competente cazurile de violenţă domestică, cazurile de abuz, alte situaţii care necesită intervenţia altor servicii decât cele care sunt de competenţa asistenţei medicale comunitare; 
• participă la aplicarea măsurilor de prevenire şi combatere a eventualelor focare de infecţii; 
• în localităţile fără medic de familie şi/sau personal medical din cadrul asistenţei medicale şcolare efectuează triajul epidemiologic în unităţile şcolare la solicitarea D.S.P., în limita competenţelor profesionale; 
• identifică, evaluează şi monitorizează riscurile de sănătate publică din comunitate şi participă la monitorizarea intervenţiei şi evaluarea impactului, din perspectiva medicală şi a serviciilor de sănătate; 
• întocmesc evidenţele necesare şi completează documentele utilizate în exercitarea atribuţiilor de serviciu, respectiv registre, fişe de planificare a vizitelor la domiciliu, alte documente necesare sau solicitate şi conforme atribuţiilor specifice activităţilor desfăşurate; 
• elaborează raportările curente şi rapoartele de activitate, în conformitate cu sistemul de raportare definit de Ministerul Sănătăţii, şi raportează activitatea în aplicaţia on-line AMCMSR.gov.ro, cu respectarea confidenţialităţii datelor personale şi a diagnosticului medical al beneficiarilor; 
· desfăşoară activitatea în sistem integrat, prin aplicarea managementului de caz, cu ceilalţi profesionişti din comunitate: asistentul social/tehnicianul în asistenţă socială, consilierul şcolar şi/sau mediatorul şcolar, pentru gestionarea integrată a problemelor medico-sociale educaționale ale persoanelor vulnerabile, şi lucrează în echipă cu moaşa şi/sau mediatorul sanitar, acolo unde este cazul; 
· participă la realizarea planului comun de intervenţie al echipei comunitare integrate/planului de servicii, conform legislaţiei în vigoare, din perspectiva serviciilor de sănătate, şi coordonează implementarea intervenţiilor integrate dacă prioritatea de intervenţie este medicală şi de acces la serviciile de sănătate; participă la monitorizarea intervenţiei şi evaluarea impactului asupra beneficiarului, din perspectivă medicală şi a serviciilor de sănătate; 
· colaborează cu alte instituţii şi organizaţii, inclusiv cu organizaţiile neguvernamentale, pentru realizarea de programe, proiecte şi acţiuni care se adresează persoanelor sau grupurilor vulnerabile/aflate în risc din punct de vedere medical, economic sau social; 
· realizează alte activităţi, servicii şi acţiuni de sănătate publică adaptate nevoilor specifice ale comunităţii şi persoanelor din comunitate aparţinând grupurilor vulnerabile/aflate în risc, în limita competenţelor profesionale; 
· participă activ la sesiunile de instruire, formare și perfecționare organizate în cadrul proiectului în vederea dezvoltării competențelor necesare furnizării de servicii integrate, adaptate nevoilor persoanelor vulnerabile din comunitate. 

IV. DOSARUL DE CONCURS: 
Pentru înscrierea la concurs candidaţii vor prezenta un dosar de concurs care va conţine următoarele documente: 
a) formularul de înscriere la concurs care contine și declarația de consimțământ privind prelucrarea datelor cu caracter personal; 
b) copia actului de identitate sau orice alt document care atestă identitatea, potrivit legii, după caz (semnată de candidat); 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări; 
e) copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) Curriculum Vitae, model comun european; 
g) cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului); 
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății. 
i) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
j) certificatul de membru eliberat de OAMGMAMR;
k) adeverinta de participare la concurs eliberata de OAMGMAMR.
          Dosarul va avea un opis și toate paginile numerotate.
          Lipsa oricărui document dintre cele enumerate mai sus,va duce la respingerea dosarului.

VI. MODALITATEA DE DEPUNERE A CANDIDATURII:

           Candidații vor depune dosarul de concurs cu documentele solicitate la sediul instituţiei, COMUNA CULCIU, Culciu Mare, nr.234, jud. Satu Mare, personal sau transmis prin curierat, până la data de 11.09.2026, ora 12:00, inclusiv.
         Candidaturile transmise după data limită indicată în anunțul de concurs, precum și cele incomplete vor fi respinse.

VII. PROBELE CONCURSULUI:
Concursul constă în parcurgerea a trei etape, astfel:
A) Selecţia dosarelor de înscriere;
            Lista candidaților declarați admiși/respinși în această etapă va fi publicată la sediul instituţiei COMUNA CULCIU, localitatea Culciu Mare, nr.234, jud. Satu Mare și pe pagina web, la adresa www.primariaculciu.ro.
               Eventualele contestații vor fi depuse la sediul instituţiei sau on-line la adresa resurseumane@primariaculciu.ro în termen de 24 ore de la data publicării rezultatelor acestei etape, sub sancțiunea decăderii din acest drept.
         Comunicarea rezultatelor la contestațiile depuse se face la sediul instituţiei și pe pagina web, la adresa www.primariaculciu.ro , în termen de maxim 2 zile lucrătoare de la depunerea contestațiilor.
Candidații declarați admiși la această probă vor participa la:

B) Proba scrisă;
        A doua etapă a concursului constă în redactarea unei lucrări scrise și notarea ei cu un punctaj cuprins între 0 și 100 de puncte. 
Vor fi declarați admiși candidații care au obținut un punctaj minim de 50 de puncte, iar ceilalți vor fi declarați respinși. Candidații declarați admiși la această probă vor participa la proba de interviu. 

        Eventualele contestații vor fi depuse la sediul instituţiei sau on-line la adresa resurseumane@primariaculciu.ro în termen de 24 ore de la data publicării rezultatelor acestei etape, sub sancțiunea decăderii din acest drept.
      Comunicarea rezultatelor la contestațiile depuse se face la sediul instituţiei și pe pagina web, la adresa www.primariaculciu.ro , în termen de maxim 2 zile lucrătoare de la depunerea contestațiilor.
       Rezultatele finale în urma soluționării contestațiilor se afișează la sediul instituţiei COMUNA CULCIU, localitatea Culciu Mare, nr.234, jud. Satu Mare și pe pagina web, la adresa www.primariaculciu.ro, prin specificarea punctajului final al fiecărui candidat și a mențiunii ,,admis” sau ,,respins”.
C)  Proba interviu
            Detaliile privind desfășurarea probei vor fi transmise în timp util participanților. 
Vor fi declarați admiși candidații care au obținut un punctaj minim de 50 de puncte, iar ceilalți vor fi declarați respinși.  
              Punctajele obținute de către candidați în urma interviului vor fi publicate la sediul instituţiei COMUNA CULCIU, localitatea Culciu Mare, nr.234, jud. Satu Mare și pe pagina web, la adresa www.primariaculciu.ro .
              Rezultatele finale se afișează la sediul instituţiei și pe pagina web, la adresa www.primariaculciu.ro, prin specificarea punctajului final al fiecărui candidat și a mențiunii „ADMIS” sau „RESPINS”, în termen de maximum 5 zile lucrătoare. 
               Eventuale clarificări la prezentul anunț de selecție pot fi solicitate la adresa de e-mail resurseumane@primariaculciu.ro.

VII Bibliografie:
1)  Lucreţia  Titircă:  Urgenţe  medico-chirurgicale  –Sinteze-Editura  medicală,
Bucureşti 2023
2) C. Bocârnea: Boli infecţioase si epidemiologie: Ed.Info-team, 1993;
3) Ordinul ministrului sănătăţii nr. 1226/2012 pentru aprobarea Normelor tehnice
privind gestionarea deșeurilor rezultate din activități medicale și a Metodologiei de
culegere a datelor pentru baza națională de date privind deșeurile rezultate din
activități medicale - Anexele 1 și 3
4) Legea nr. 46/2003 privind drepturile pacientului, cu modificările și completările
ulterioare;
5) Ordinul ministrului sănătăţii nr. 1410/2016 privind aprobarea Normelor de
aplicare a Legii drepturilor pacientului nr. 46/2003, cu modificările și completările
ulterioare;
6) Ordonanţa de urgenţă a Guvernului nr. 144/28.10.2008 privind exercitarea
profesiei de asistent medical generalist, a profesiei de moaşă şi a profesiei de
asistent medical, precum si organizarea şi funcţionarea Ordinului Asistenţilor
Medicali Generalişti, Moaşelor şi Asistenţilor Medicali din România, aprobată prin
Legea 53/2014, cu modificările și completările ulterioare;
7) Codul de etică si deontologie al asistentului medical generalist, al moaşei şi al
asistentului medical din România, adoptat prin Hotărârea Adunării generale
naţionale a Ordinului Asistenţilor Medicali Generalişti, Moaşelor şi Asistenţilor
Medicali din România nr. 2 / 9 iulie 2009, cu modificările și completările ulterioare;
8) Ordinul ministrului sănătăţii nr. 1142/ 03 octombrie 2013 privind aprobarea
procedurilor de practică pentru asistenți medicali generaliști, Capitolele 11.1, 11.2,
11.3, 11.5, 14.7, 14.8, 14.9, 14.10, 14.11, 15.6, 21.1, 21.2, 21.3, 21.4, 21.5, 21.6,
22.5. 22.6, 23.1 (litera b, c, d, e), 23.2, 23.3, 23.6, 24
9) Ordonanța de ugență a Guvernului nr. 18/01.03.2017 privind asistenţa medicală
comunitară aprobată prin Legea nr.180/2017, cu modificările şi completările
ulterioare;
10) Hotărârea Guvernului nr. 324/2019 pentru aprobarea Normelor metodologice
privind organizarea, funcţionarea şi finanţarea activităţii de asistenţă medicală
comunitară;
11) Ordinul ministrului sănătății nr. 2931/2021 privind aprobarea Manualului
centrelor comunitare integrate;
12) Ordinul ministrului sănătăţii și al ministrului dezvoltării, lucrărilor publice și
administrației nr. 1.282/728/2023 privind aprobarea Modelului de protocol-cadru
de colaborare între unitatea/subdiviziunea administrativ-teritorială și cabinetele
de medicină de familie care deservesc populația;
13) Ordinul Ministrului Muncii și Justiției Sociale, Ministrului Sănătății și al
Ministrului  Educației  Naționale  nr.  393/630/4236/2017  pentru  aprobarea
Protocolului de colaborare în vederea implementării serviciilor comunitare
integrate necesare prevenirii excluziunii sociale şi combaterii sărăciei
14) Ghid metodologic privind furnizarea serviciilor de  asistență  medicală
comunitară de către asistentul medical comunitar, aprobat prin Ordinul ministrului
sănătății nr. 740/2024.



IX. Calendarul de desfasurare al concursului:
	Nr. crt.
	Activitati
	Data

	1.
	Publicarea anuntului
	28.08.2026

	2.
	Data limita de depunere a dosarelor
	11.09.2026, ora 12:00

	3.
	Selectia dosarelor
	14.09.2026

	4.
	Afisarea selectiei dosarelor
	14.09.2026

	5.
	Termen limita pentru depunerea contestatiilor privind selectia dosarelor
	
15.09.2026 ora 13:00

	6. 
	Afisarea rezultatelor la contestatii
	16.07.2026 ora 15:00

	7. 
	Proba scrisa
	22.09.2026 ora 10:00

	8. 
	Afisarea rezultatelor la proba scrisa
	22.09.2026 

	9.
	Termen limita contestatii la proba scrisa
	23.09.2026 ora 13:00

	10.
	Afisarea rezultatelor la solutionarea contestatiilor la proba scrisa
	24.09.2026 

	11.
	Interviul
	25.09.2026 ora 10:00

	12.
	Afisarea rezultatelor la proba de interviu
	25.09.2026 ora 13:00

	13.
	Termen limita contestatii la proba interviu
	28.09.2026

	14.
	Afisarea rezultatelor la solutionarea contestatiilor la proba interviu
	29.09.2026

	13.
	Afisarea rezultatelor finale ale concursului
	29.09.2026 



Anunțul se afișează la sediul instituției, se publică pe pagina proprie de internet www.primariaculciu.ro, precum și pe portalul posturi.gov.ro, în data de 28.08.2026.

PRIMAR
Kallos Zsolt-Eduárd

